Si shënohet Ramazani në Shtetet e Bashkuara
Myslimanët në SHBA e festojnë Muajan e Shenjtë të Ramazanit në mënyra të ndryshme.
Në Harrisonburg të Virxhinias jetojnë rreth 300 familje kurde. Sikurse familjarët dhe miqtë e tyre me mijëra milje larg, në Kurdistan, familja e Pshder Mirawdalit mblidhet çdo natë për Iftar, siç quhet riti kur ata ulen për të ngrënë pas një dite të gjatë. Ata ulen përdhe dhe hanë së bashku ushqimin e sapogatuar. - thotë një banor i Harrisonburgut. Matanë Lumit Potomak është shteti i Merilendit, që ka gjithashtu një numër të madh banorësh të besimit mysliman. Në qytetin Lanham, Iftari organizohet çdo ditë gjatë muajit të Ramazanit, tek një qendër komuniteti turke. Qendra Diyanet e Amerikës ofron një darkë Iftari për të gjithë myslimanët, qofshon ata që agjërojnë, apo jo. Qindra vetë shkojnë atje çdo mbrëmje për Iftar. Qeveria lokale e Distriktit të Montgomerit organizon një Iftar special për banorët myslimanë. Atje shkojnë zakonisht edhe zyrtarë lokalë. Një prej tyre ishte ligjvënësi John Sarbanes: - thotë ai. Qoftë me familjarët dhe miqtë e ngushtë në shtëpi, apo në Iftare publike të organizuara nga xhamitë, apo komuniteti lokal, myslimanët në Shtetet e Bashkuara gëzojnë shumë mundësira për ritin e prishjes së agjërimit dhe për t’i qëndruar besnikë mësimeve të Islamit.